text: жаркент уезі жетісу және сырдария облыстарын басқару жөніндегі патша үкіметінің "уақытша ережесі" бойынша жетісу облысында 1891 ж. құрылған әкімшілік бөлік. уезде алғашқы кезде 11 болыс, ал 1910 ж. 17 болыс болды. жер аумағы 332 832 десятина. халқы 157 210 адам, оның 25 231-і қалада, 131979 адамы ауылдық жерлерде тұрды. уезд бойынша орыстар 8,5%, қазақтар 57,3%, ұйғырлар 26,3%, баска ұлттар 7,9% болған. 1918 ж. казақстанда кеңес өкіметі орнағаннан кейін, жаркент уезі таратылып, жетісу облысына қосылды.